Rikardo Kalafjori
Rikardo Kalafjori (itāļu: Riccardo Calafiori; dzimis 2002. gada 19. maijā) ir Itālijas futbolists, kurš spēlē centra aizsarga pozīcijā un pārstāv Itālijas futbola izlasi. Kopš 2024. gada Kalafjori spēlē Anglijas Premjerlīgas komandā Arsenal. Iepriekš spēlējis Itālijas komandās Roma, Genoa un Bologna kā arī Šveices komandā Basel. Itālijas futbola izlases rindās debitējis 2024. gadā. Pārstāvējis izlasi 2024. gada Eiropas čempionātā.